Nestle juht Peter Brabeck-Letmathe ütles,
et toiduainetööstuse 29 protsendine osalus L’Orealis võib muutuda
strateegiliseks investeeringuks ning viia L’Oreali ülejäänud aktsiate ostuni,
vahendab Bloomberg.
Nespresso kohvi valmistaja leppis L’Oreali peamise aktsionäri, 86aastase Liliane Bettencourt’iga kokku, et enne viimase surma Nestle osalust ettevõttes ei suurenda.
„L’Oreal võiks kujutada endast Nestlele finantsinvesteeringu asemel strateegilist investeeringut,“ ütles Brabeck.
JPMorgani analüütiku Pablo Zuanicu sõnul võiks Nestle aktsia kukkuda kuni 15
protsenti, kui nad otsustaksid laieneda väljapoole toiduainetööstust.
Investorid küsiksid, kas see kombinatsioon vähendaks kulusid ning kardaksid
Nestle võlakoormuse kasvu 47 miljardi frangini.